Rietavo herbas

Rietavo herbas – pagrindinis Rietavo miesto, Rietavo miesto seniūnijos ir Rietavo savivaldybės heraldinis atributas.

 Aprašas 

Mėlyname herbinio skydo lauke ant žalios kalvos auksinis einantis liūtas (pakelta priekine dešine koja), dantyse laikantis sidabrinį kalaviją su auksine rankena.

 Istorija 

1792 m. kovo 20 d. ATR valdovas Stanislovas Augustas  ir Ketverių metų seimas privilegija Nr. 43 Rietavui suteikė Magdeburgo teises ir iki dabar beveik nepakitusį herbą,Rietavo herbas privilegijoje. Archyvai.lt (tikrinta 2011-01-30). kuriame buvo pavaizduotas bėgantis liūtas su kalaviju nasruose ir užrašu po juo lenkų kalba: Za Narod, Króla y Wolność („Už Tautą, Karalių ir Laisvę“).Rietavo miesto herbas  Šios privilegijos originalas dabar saugomas Lietuvos mokslų akademijos bibliotekos Rankraščių skyriuje. Tokią karingą herbo heraldiką pasirinkti, matyt, privertė tuo metu Abiejų Tautų Respublikoje tvyrojusi suirutės nuojauta. Liūtas simbolizavo drąsą, jėgą, valdžią ir teisingumą. Iš kitų jis herbų šis išsiskyrė tuo, kad nasruose laikė kalaviją, tarsi norėdamas kam nors jį įteikti.http://books.google.lt/books/about/Lietuvos_heraldika.html?id=QP0AAQAACAAJ&redir_esc=y

Ilgainiui miesto herbas buvo užmirštas. Kiek stilizuotas jis atkurtas 1970 m. (autorė Birutė Žilytė), tačiau tais pat metais ir šis variantas buvo uždraustas.

Lietuvai atgavus nepriklausomybę, 1996 m. rugsėjo 18 d. pagal istorinę 1792 m. privilegiją atkurtas Rietavo miesto herbas, jį dekretu Nr. 1045 patvirtino prezidentas Algirdas Brazauskas. Herbo etalono autorius dailininkas Arvydas Každailis.

 Šaltiniai 

Herb
Kategorija:1996 m. patvirtinti Lietuvos gyvenviečių herbai
Kategorija:Rietavo savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai